Public procurement notice: Contract Notice
Published: 2022-12-06
Buyer: Region Hovedstaden
Country: DK
Contract type: Supplies
Procedure: Competitive procedure with negotiation
CPV classification: 30210000 | 30211500 | 30233100 | 30234000 | 30236110
Estimated value: 215000000 DKK
Submission deadline: 2023-01-09
Award criteria: Lowest price

Technical requirements: Udbuddet omfatter levering af servere og storage og tilknyttede ydelser til Ordregivers eksisterende og kommende IT - miljø, der har karakter af kritisk infrastruktur af samfundsmæssig betydning.
Udbuddet vedrører udbud af en rammeaftale om levering af servere og storage samt tilknyttede services (support og vedligeholdelse samt kunderådgivning og teknisk assistance).
Rammeaftalen regulerer ordregivers mulige indkøb af produkter inden for Produktkategorierne Servere og Storage. Produktkategorierne omfatter de Produkter, som nærmere er beskrevet i Produktkategorierne, jf. Bilag 1; 1) Rackserver, 2) Block storage, 3) Storage Area Network (SAN), 4) Network Attached Storage (NAS). Produkterne skal kunne være helt eller delvist kompatible med ordregivers eksisterende miljøer for henholdsvis rackserver, block storage, SAN og NAS, jf. Rammeaftalens bilag 6.
Produkterne bestykkes eller konfigureres ved brug af komponenter, som omfatter både hardware, software, licenser, tilbehør m.v., jf. Rammeaftalens bilag 2. Produkter kan udgøre komplette racksevere, block storage-, SAN- og NAS-enheder, eller dele heraf ved sammensætning af en eller flere komponenter.
I tilknytning til Block storage, SAN og NAS skal leverandøren yde support til og vedligeholdelse af produkter indkøbt på rammeaftalen samt af og til komponenter til Produkter indenfor Produktkategorierne i ordregivers eksisterende it-miljø.
Leverandøren skal levere produkter inden for produktkategorien rackservere som nærmere beskrevet i udbudsmaterialet. Ved rackservere forstås en server, der er designet til at blive monteret i en rektangulær struktur/server rack med en bredde på 19”..
Leverandøren skal levere storage produkter indenfor produktkategorierne, block storage, SAN og NAS samt support og vedligeholdelse i tilknytning hertil, som nærmere beskrevet i udbudsmaterialet.
Block storage er kendetegnet ved, at data opdeles i blokke, som lagres separat med unik identifikation. Derved kan blokke lagres på tværs af forskellige systemer vha. Fibre Channel protokollen og hver blok kan konfigureres til at være kompatible med forskellige operativsystemer.
SAN er kendetegnet ved at være en samling af komponenter, som udgør et netværk, der kun er beregnet til datatrafik.
NAS er en lagerenhed, der er forbundet til et netværk, der tillader lagring og hentning af data fra en central placering for autoriserede netværksbrugere og forskellige klienter. NAS-enheder er fleksible og skaleres, hvilket betyder, at efterhånden som behovet for lagerplads øges, udvides NAS-enhedens kapacitet.
Leverandøren skal levere kunderådgivning og teknisk assistance, jf. Rammeaftalens bilag 3. Ved Kunderådgivning forstås løbende telefonisk eller skriftlig rådgivning til ordregiver relateret til anskaffelser på rammeaftalen, herunder rådgivning til sammensætning af produkter ved brug af komponenter fra leverandørens komponentkatalog og bestykning og konfigurering ved anvendelse af producenternes bestykningsværktøjer, der understøtter ordregivers konkrete behov.
Ved teknisk assistance forstås assistance på ordregivers bestilling i relation til arkitekturen og driften af kundens eksisterende og fremtidige IT-miljø. Ordregiver efterspørger her tekniker- og specialistkompetencer inden for både arkitektur og drift
I relation til udbudsbekendtgørelsens punkt II.1.5): Rammeaftalens anslåede værdi af de ydelser der kan leveres i henhold til rammeaftalen, er DKK 215 mio. Ordregivers skøn over rammeaftalens anslåede værdi er baseret på ordregivers forventede og historiske forbrug.
Den samlede maksimale værdi af de ydelser, der skal leveres i henhold til rammeaftalen, udgør DKK 240 mio.
Yderligere oplysninger til "værdi af rammeaftale", jf. nærværende punkt II.2.4. Beskrivelse af udbuddet, er oplyst i dokumentet "yderligere oplysninger vedrørende udbudsbekendtgørelsen".


Award value: 215000000